**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL SAVIVALDYBĖS TURTO PERDavimo VALDYTI PATIKĖJIMO TEISE**

2023 m. kovo 30 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 7 straipsnio 4 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 2 dalimi, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. sprendimu Nr. T1-14 „Dėl Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo patvirtinimo“, 13.1 papunkčiu, Plungės rajono savivaldybės taryba nusprendžia:

1. Perduoti biudžetinei įstaigai Plungės sporto ir rekreacijos centrui patikėjimo teise valdyti pastatą – Universalų sporto ir sveikatingumo kompleksą (registro Nr. 44/2031140, unikalus Nr. 4400-5191-6066, pažymėjimas plane 1U3/b, statybos metai 2022, bendras plotas 2752,61 kv. m), esantį Mendeno g. 1C, Plungės m., kurio įsigijimo vertė – 5 378 953,36 Eur, likutinė vertė 2023 m. kovo 30 d. – 5 378 953,36 Eur, finansavimo šaltinis – 3 465 046,97 Eur SAV\_B lėšos, 1 913 906,39 Eur VB lėšos, jos nuostatuose numatytai veiklai vykdyti.
2. Įgalioti Plungės rajono savivaldybės administracijos direktorių, o jo nesant – Administracijos direktoriaus pavaduotoją, Savivaldybės vardu pasirašyti sprendimo 1 punkte nurodyto turto perdavimo ir priėmimo aktą su biudžetine įstaiga Plungės sporto ir rekreacijos centru.

Savivaldybės meras

SUDERINTA:

Administracijos direktorius Mindaugas Kaunas

Turto skyriaus vedėja Živilė Bieliauskienė

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Sprendimą rengė Turto skyriaus vyr. specialistė Inga Daublienė

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL SAVIVALDYBĖS TURTO PERDavimo VALDYTI PATIKĖJIMO TEISE“**

2023 m. kovo 28 d.

Plungė

**1. Parengto teisės akto projekto tikslai**. Perduoti biudžetinei įstaigai Plungės sporto ir rekreacijos centrui patikėjimo teise valdyti pastatą – Universalų sporto ir sveikatingumo kompleksą (registro Nr. 44/2031140, unikalus Nr. 4400-5191-6066, pažymėjimas plane 1U3/b, statybos metai 2022, bendras plotas 2752,61 kv. m), esantį Mendeno g. 1C, Plungės m., kurio įsigijimo vertė – 5 378 953,36 Eur, likutinė vertė 2023 m. kovo 30 d. – 5 378 953,36 Eur, finansavimo šaltinis – 3 465 046,97 Eur SAV\_B lėšos, 1 913 906,39 Eur VB lėšos, jos nuostatuose numatytai veiklai vykdyti.

**2. Teisės akto projekto esmė**, **rengimo priežastys ir motyvai.** 2023 m. kovo 3 d. buvo pasirašytas pastato – Universalaus sporto ir sveikatingumo komplekso statybos užbaigimo aktas ir įregistruotas VĮ Registrų centre. Tam, kad statinys būtų tinkamai eksploatuojamas ir įveiklintas, Administracija parengė sprendimo projektą dėl jo perdavimo valdyti patikėjimo teise Plungės sporto ir rekreacijos centrui.

**3. Kodėl būtina priimti sprendimą, kokių pozityvių rezultatų laukiama.** Statinį perdavus Plungės sporto ir rekreacijos centrui, bus tvarkomos likusios veiklos pradžiai būtinos procedūros ir atidarytas taip lauktas Plungės baseinas.

**4. Siūlomos teisinio reguliavimo nuostatos.** Siūloma perduoti biudžetinei įstaigai Plungės sporto ir rekreacijos centrui patikėjimo teise valdyti pastatą – Universalų sporto ir sveikatingumo kompleksą (registro Nr. 44/2031140, unikalus Nr. 4400-5191-6066, pažymėjimas plane 1U3/b, statybos metai 2022, bendras plotas 2752,61 kv. m), esantį Mendeno g. 1C, Plungės m., jos nuostatuose numatytai veiklai vykdyti.

**5. Pateikti skaičiavimus, išlaidų sąmatas, nurodyti finansavimo šaltinius.** Nėra.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybių nėra, korupcijos vertinimas neatliekamas.

**8. Nurodyti, kieno iniciatyva sprendimo projektas yra parengtas.** Administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės sporto ir rekreacijos centrui.

**11. Kita svarbi informacija.** Nėra.

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Šis sprendimas nereguliuos naujos teisinių santykių srities* | *Nenumatoma.* |
| *Teisinei sistemai* | *Numatomas teisinis reguliavimas neprieštarauja įstatymams ir įstatymų įgyvendinamiesiems*  *aktams* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vyr. specialistė Inga Daublienė